Document ID: 32002D0648

Απόφαση του Συμβουλίου
της 25ης Ιουνίου 2002
για τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης της Δημοκρατίας της Ινδίας
(2002/648/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 170, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και παράγραφος 3 πρώτο εδάφιο,
την πρόταση της Επιτροπής(1),
τη γνώμη του Ευρωπαϊκού Κοινοβουλίου(2),
Εκτιμώντας τα ακόλουθα:
(1) Στις 20 Δεκεμβρίου 1993, υπεγράφη συμφωνία συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας για τις εταιρικές σχέσεις και την ανάπτυξη(3).
(2) Η Ευρωπαϊκή Κοινότητα και η Δημοκρατία της Ινδίας εφαρμόζουν σήμερα ειδικά προγράμματα ΕΤΑ σε πεδία κοινού ενδιαφέροντος.
(3) Με βάση την παρελθούσα εμπειρία, και οι δύο πλευρές εξέφρασαν την επιθυμία να εμβαθύνουν και να διευρύνουν το πλαίσιο της συνεργασίας στον τομέα της επιστήμης και της τεχνολογίας.
(4) Η παρούσα συμφωνία συνεργασίας στον τομέα της επιστήμης και της τεχνολογίας εντάσσεται στο πλαίσιο της γενικότερης συνεργασίας μεταξύ της Ευρωπαϊκής Κοινότητας και της Δημοκρατίας της Ινδίας.
(5) Με την απόφασή του της 12ης Φεβρουαρίου 2001, το Συμβούλιο εξουσιοδότησε την Επιτροπή να διαπραγματευθεί συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Δημοκρατίας της Ινδίας.
(6) Με την απόφασή του της 15ης Νοεμβρίου 2001, το Συμβούλιο αποφάσισε την υπογραφή της συμφωνίας εξ ονόματος της Ευρωπαϊκής Κοινότητας.
(7) Η συμφωνία υπεγράφη στις 23 Νοεμβρίου 2001.
(8) Η συμφωνία θα πρέπει να εγκριθεί,
ΑΠΟΦΑΣΙΖΕΙ:
Άρθρο 1
Η συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης της Δημοκρατίας της Ινδίας εγκρίνεται εξ ονόματος της Κοινότητας.
Το κείμενο της συμφωνίας επισυνάπτεται στην παρούσα απόφαση.
Άρθρο 2
Σύμφωνα με το άρθρο 11 της συμφωνίας, ο Πρόεδρος του Συμβουλίου κοινοποιεί στη Δημοκρατία της Ινδίας την ολοκλήρωση, εκ μέρους της Ευρωπαϊκής Κοινότητας, των απαραίτητων διαδικασιών για την έναρξη ισχύος της συμφωνίας.
Λουξεμβούργο, 25 Ιουνίου 2002.

Labels: 7
18
15
5